b'\n_START_ARTICLE_\nIvan Cankar : Hlapec Jernej in njegova pravica\n_START_SECTION_\nVsebina\n_START_PARAGRAPH_\nRoman opisuje hlapca Jerneja in krivico, ki se mu je zgodila._NEWLINE_Jernej je slu\xc5\xbeil kot hlapec na Sitarjevi doma\xc4\x8diji. Pri starem Sitarju je delal 40 let. Ko stari Sitar umre, Jernej zaradi svoje trdo vlo\xc5\xbeenega dela v hi\xc5\xa1o in posest verjame, da Sitarjeva doma\xc4\x8dija pripada njemu. Posest podeduje mladi Sitar, ki pa ni veliko vlagal v kmetijo. Jernej se ob novici, da vse dobi mladi Sitar razburi in zahteva svoj dele\xc5\xbe. Ni zahteval le nekaj od posesti, temve\xc4\x8d vse kar kmetija obsega. Ker Jernej ne neha z idejo, da posest pripada njemu, ga mladi Sitar napodi od hi\xc5\xa1e._NEWLINE_Jernej nato pravico vzame v svoje roke in se odlo\xc4\x8di, da jo bo na\xc5\xa1el pri u\xc4\x8denih ljudeh. Sam pri sebi se odlo\xc4\x8di, da mu je bila zemlja po krivici odvzeta, zato poizku\xc5\xa1a prepri\xc4\x8dati ljudi na vasi, \xc5\xbeupana, da posest pripada njemu. Ko se mu vsi smejijo v obraz, kaj sku\xc5\xa1a dose\xc4\x8di, se Jernej \xc5\xa1e trdneje odlo\xc4\x8di, da bo na\xc5\xa1el pravico za krivico, ki se mu je zgodila. Jernej se s culo na rami odpravi v Ljubljano, da bo pravico na\xc5\xa1el pri odvetnikih. Bolj, ko mu sku\xc5\xa1ajo objasniti, da pravice za to ne bo na\xc5\xa1el, Jernej ne odneha. Odpravi se celo na Dunaj. Tudi tam ne najdejo pravice zanj. Na Dunaju ga tudi zaprejo, saj kaj naj po\xc4\x8dnejo s takim starim norcem. Po vsem romanju, ki ga je naredil, se odlo\xc4\x8di poiskati pravico pri \xc5\xbeupniku, saj, \xc4\x8de drugje ni na\xc5\xa1el pravice, jo bo verjetno pri njem. Ko ga zavrne tudi \xc5\xbeupnik, se Jernej odlo\xc4\x8di pravico vzeti v svoje roke in tako po\xc5\xbege celotno Sitarjevo doma\xc4\x8dijo. Ljudem, ki pridejo pomagat gasit ogenj, se Jernej sladko nasmeje, da nima te\xc5\xbeav kako si sedaj pri\xc5\xbegati pipo. Ko ljudje ugotovijo, da je on po\xc5\xbegal doma\xc4\x8dijo, ga vr\xc5\xbeejo v ogenj. Tako je Jernej vendarle na\xc5\xa1el pravico zase._NEWLINE_Ko Jernej po\xc5\xbege doma\xc4\x8dijo, ogenj gori z rde\xc4\x8dim plamenom. Ta plamen in rde\xc4\x8da barva predstavljata simbol za revolucijo v dru\xc5\xbebenem sistemu. \xc4\x8cetudi Jernej najde svojo pravico, se povest tragi\xc4\x8dno kon\xc4\x8da. Jernej ne razume, kako nih\xc4\x8de ne vidi kak\xc5\xa1na krivica se mu je storila. On je verjel v svojo idejo in v njene uresni\xc4\x8ditve, vendar, ker ga je toliko ljudi zavrnilo, med njimi tudi nekaj pomembnih, je videl, da mu nih\xc4\x8de no\xc4\x8de pomagati, ker svet tak je in konec._NEWLINE_Povest je pomembna zaradi \xc5\xa1irjenja revolucionarne miselnosti med izkori\xc5\xa1\xc4\x8deno ljudstvo ter seveda zaradi umetni\xc5\xa1ke vrednosti.\n_START_SECTION_\nZbirka\n_START_PARAGRAPH_\nPovest Hlapec Jernej in njegova pravica je iz\xc5\xa1la v zbirki Monumenta litterarum Slovenicarum, v zalo\xc5\xbebi Lavoslav Schwentner. Zbirko sestavljajo kratke proze, poezije, priro\xc4\x8dniki in drame.'